Ο **Πίτερ Κλες** (φλαμανδικά: **Pieter Claesz**, περ. 1597 – 1 Ιανουαρίου 1660 ) ήταν Φλαμανδός ζωγράφος νεκρών φύσεων, ο οποίος δραστηριοποιήθηκε στην Ολλανδία κατά την περίοδο της ολλανδικής Χρυσής Εποχής.

Βιογραφία
---------

Βάνιτας: Νεκρή φύση με σπινάριο
Ο Κλες γεννήθηκε στο Μπέρχεμ του σημερινού Βελγίου, κοντά στην Αμβέρσα. Το 1620 έγινε μέλος στη Συντεχνία του Αγίου Λουκά της πόλης, αλλά το 1621 μετοίκησε στο Χάαρλεμ, όπου γεννήθηκε ο γιος του, ο επίσης ζωγράφος Νικολάες Πίτερσον Μπέρχεμ. Αυτός και ο Βίλλεμ Κλέσον Χέντα, ο οποίος επίσης εργαζόταν στο Χάαρλεμ, ήταν οι σημαντικότεροι εκπρόσωποι του είδους ζωγραφικής που αποκλήθηκε "ontbijt" (απεικόνιση σκευών δείπνου). Χρησιμοποιούσαν ήπιες, σχεδόν μονοχρωματικές παλέτες, με τον λεπτό χειρισμό του φωτισμού και των υφών να αποτελούν το κύριο μέσο έκφρασης. Ο Κλες εν γένει επέλεγε αντικείμενα πιο καθημερινής χρήσης σε σχέση με τον Χέντα, αν και τα κατοπινά του έργα έγιναν περισσότερο πολύχρωμα και διακοσμητικά. Οι νεκρές φύσεις του Κλες συνήθως εξυπηρετούν αλληγορικούς σκοπούς, με τα απεικονιζόμενα κρανία να υπενθυμίζουν το θνητό του ανθρώπου. Ορισμένες συνθέσεις του ανήκουν ειδικότερα στο είδος των *βάνιτας* (*vanitas*), δηλαδή σε εκείνες τις αλληγορικές νεκρές φύσεις που συμβολίζουν τη ματαιότητα των επίγειων απολαύσεων.

Οι δυο καλλιτέχνες δημιούργησαν διακεκριμένη παράδοση στη ζωγραφική νεκρών φύσεων στο Χάαρλεμ.

Κληρονομιά
----------

Ο Κλες καταγράφεται στη Συντεχνία του Αγίου Λουκά του Χάαρλεμ ως δάσκαλος του γιου του, Νικολάες Μπέρχεμ, το 1634 αλλά ο Νικολάες προτιμούσε να ζωγραφίζει τοπία αντί για νεκρές φύσεις και αργότερα, μετά από κάποιο ταξίδι, επέδειξε ταλέντο στη μουσική. Ο Κλες είχε, εκτός από τον γιο του, μαθητές τους Έφερτ φαν Ελστ, Φλόρις φαν Ντάικ, Κρίστιαν Μπέρεντζ, Φλόρις φαν Σχόοτεν και Γιαν Γιανς Τρεκ.

Φωτοθήκη
--------

  

* Stilleven met kalkoenpastei, Νεκρή φύση με πίτα γαλοπούλας, λάδι σε πάνελ, 1627*Stilleven met kalkoenpastei*, Νεκρή φύση με πίτα γαλοπούλας, λάδι σε πάνελ, 1627
* Νεκρή φύση με μουσικά όργανα, 1623.Νεκρή φύση με μουσικά όργανα, 1623.

* Νεκρή φύση με γυάλινο κύπελλο (roemer), ένα καβούρι κι ένα ξεφλουδισμένο λεμόνιΝεκρή φύση με γυάλινο κύπελλο (roemer), ένα καβούρι κι ένα ξεφλουδισμένο λεμόνι
* Νεκρή φύση με φρούτα, ψωμί κι ένα κύπελλο (roemer)Νεκρή φύση με φρούτα, ψωμί κι ένα κύπελλο (roemer)
* Νεκρή φύση με οικιακά ασημικά κι έναν αστακόΝεκρή φύση με οικιακά ασημικά κι έναν αστακό
* Νεκρή φύση, λάδι σε πάνελ, 1643Νεκρή φύση, λάδι σε πάνελ, 1643
* Vanitas με βιολί και κρυστάλλινη σφαίρα. Στην ανάκλαση διακρίνεται ο ίδιος ο καλλιτέχνης*Vanitas* με βιολί και κρυστάλλινη σφαίρα. Στην ανάκλαση διακρίνεται ο ίδιος ο καλλιτέχνης

Παραπομπές
----------

1. ↑  www.rijksmuseum.nl/nl/rijksstudio/kunstenaars/pieter-claesz. Ανακτήθηκε στις 14  Δεκεμβρίου 2018.
2. 1 2  *The Fine Art Archive*. cs.isabart.org/person/58755. Ανακτήθηκε στις 1  Απριλίου 2021.
3. ↑  (Αγγλικά) *Union List of Artist Names*. 1  Δεκεμβρίου 2017. 500115282. Ανακτήθηκε στις 22  Μαΐου 2021.
4. 1 2  Pieter Claesz entry[*νεκρός σύνδεσμος*] στο Ολλανδικό Ίδρυμα Ιστορίας της Τέχνης

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πίτερ Κλες** |

* Pieter Claesz at PubHist
* National Gallery of Art

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 47843985
* **Europeana**: agent/base/74936
* LCCN: nr2004034832
* ISNI: 0000 0000 8126 7401
* GND: 129521396
* SUDOC: 082084483
* BNF: cb15507706d (data)
* BPN: 49903841
* ULAN: 500115282
* KulturNav: id
* RKD: 17003

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |